সকাল, বিকেল, রাত তিনটি ভিন্ন ভিন্ন সময় বগা লেকের দৃশ্য ভিন্ন ভিন্ন, তবে রাতের বগালেক এক অদ্ভুত সুন্দর পরিবেশের সৃষ্টি করে। পূর্নিমায় দেখবেন এক রূপ আর অমাবস্যায় দেখবেন আর এক রূপ। অমাবস্যায় হারিয়ে যাবেন তারার রাজ্যে। আকাশ ভরা তারার মেলার নিচে বসে বগালেকের অপূর্ব মনোরম সুন্দর পরিবেশ উপভোগ করার অনুভুতি ভাষায় প্রকাশ করা যায় না। যদি আকাশ পরিষ্কার থাকে এবং আপনার ভাগ্য ভাল থাকে তাহলে দেখতে পাবেন মিল্কিওয়ে। বলে রাখা ভাল বগালেকে আপনি রাত ১০ টা পর্যন্ত ঘুরাফেরা, গান বাজনা করতে পারবেন। বারবিকিউ যদি করতে চান তাও করতে পারবেন কিন্তু সব কিছু রাত ১০ টা পর্যন্ত (আপনার নিরাপত্তার কারনে আর্মিরা এ ব্যবস্থা গ্রহন করেছে যদিও বগালেকের মানুষদের ব্যবহার বা তাদের জীবন যাত্রার চিত্র দেখে টুরিস্টদের নিরাপত্তা নিয়ে চিন্তা করার কোন কারনই নেই)।